 Obrazloženje Prvih izmjena i dopuna Plana nabave 
Agencije za društveno poticanu stanogradnju Grada Rijeke za 2021. god.
Agencija za društveno poticanu stanogradnju Grada Rijeke obvezna je provoditi nabavu roba i usluga te ustupanje radova sukladno odredbama Zakona o javnoj nabavi ("Narodne novine" broj 120/16 – u daljnjem tekstu Zakon).

Odredbom članka 28. Zakona definirano je da naručitelj donosi Plan nabave za proračunsku ili poslovnu godinu te sadržaj istog. 

Upravno vijeće usvojilo je Plan nabave za 2021. god. dana 24.12.2020. godine.
Sukladno članku 28. stavku 1. Zakona naručitelj je dužan ažurirati Plan nabave prema potrebi.
Slijedom navedenog, u nastavku se daje kratko obrazloženje Prvih izmjena i dopuna Plana nabave Agencije za 2021. godinu u kojem su sadržani podaci potrebni za praćenje i usklađivanje sa navedenim Zakonom.
Prvim izmjenama i dopunama Plana nabave Agencije za 2021. godinu predlaže se izmjena pod Evidencijskim brojem nabave: 4-2021: „Usluga nadzora nad izvođenjem građevinskih radova na izgradnji višestambenih zgrada na Martinkovcu u Rijeci koji se grade po modelu društveno poticane stanogradnje (POS Martinkovac I.faza)“.
Mijenja se predmet nabave te sada glasi: „Usluga nadzora i konzaltinga nad projektiranjem i izvođenjem građevinskih radova na izgradnji višestambenih zgrada na Martinkovcu u Rijeci koji se grade po modelu društveno poticane stanogradnje“.

Također se mijenja procijenjena vrijednost nabave (u kunama) te sada iznosi 195.000,00 kn, vrsta postupka više nije otvoreni postupak već postupak jednostavne nabave kao i planirano trajanje ugovora ili okvirnog sporazuma sa prvotnih 550 na sadašnjih 610 kalendarskih dana od dana uvođenja u posao.
Navedene promjene su u odnosu na Plan nabave za 2021. godine iskazane crvenom bojom.
Slijedom navedenog, predlaže se Upravnom vijeću usvajanje Prvih izmjena i dopuna Plana nabave za 2021. godinu sukladno tabličnom prikazu koji je njegov sastavni dio. 
